SAD – Iran: Mladi Amerikanci, zalutali planinari, i dalje u zatvoru
Ni nakon boravka majki zatvorenih Amerikanaca u Teheranu iranske vlasti o njihovom eventualnom oslobađanju ništa ne saopštavaju
Prošlog su tjedna Cindy Hickey, Laura Fattal i Nora Shourd posjetile sinove i kćerku koje iranske vlasti drže zatvorene skoro 10 mjeseci, uhvaćene prilikom planinarenja u blizini iračko-iranske granice. Nakon povratka iz Irana Cindy Hickey i Nora Shourd razgovarale su ovdje, na Glasu Amerike, o posjeti punoj emocija. Do susreta je došlo u jednom teheranskom hotelu. Na kratko, zajedno su bili tri majke, kćerka i sinovi. Mlade Amerikance iranske vlasti optužuju za špijuniranje, dok Sarah Shourd, Shane Bauer i Josh Fattal, od trenutka njihovog hvatanja, tvrde da su, planinareći u iračkom Kurdistanu, nenamjerno, neznajući prešli granicu sa Iranom. Prisjećajući se prvih zatvorskih dana Sarah Shourd je rekla: Odmah nakon povratka Cindy Hickey, majka Shane Bauera, i Laura Fattal, majka Josha Fattala, izrazile su zahvalnost iranskim vlastima na odobrenju za posjetu. Cindy Hickey i Nora Shourd, osim susreta sa sinom i kćerkom, imali su razlog više za radost - njihova djeca su se vjerila. Gospođa Hickey je rekla da je njen sin Shane napravio dva prstena od niti izvučenih iz majice i u zatvorskom dvorištu zaprosio Sarah, te dodala: Sarah i Shane će se, kako kažu, vjenčati po izlasku iz zatvora, a njihov prijatelj Josh Fattal će biti vjenčani kum. Iranske vlasti o oslobađanju mladih Amerikanaca do sada i za sada ništa ne saopštavaju, a predsjednik Irana Mahmoud Ahmadinejad neodređeno kaže: Politički analitičari u obje zemlje ističu da je slučaj mladih Amerikanaca upleten u klupko ukupno loših američko-iranskih odnosa, kompliciranih i pitanjem iranskog nuklearnog programa. Tri majke naglašavaju humanu dimenziju njihove posjete, a prilikom susreta sa Irankama, majkama čije su sinove američke snage svojevremeno držale zatvorene u Iraku izrazile su pune simpatije. Gospođa Shroud je tim povodom istakla: Tri majke su u više navrata tokom boravka tražile od iranskih vlasti da njihovi kćerka i sinovi budu oslobođeni na humanitarnoj osnovi, ali uzalud. U Sjedinjene Države su se vratile same. Gospođa Fatall kaže: